GEL ช้ำใจงบ Q3/59 พลิกขาดทุนมาที่ 2.88 ลบ.
GEL ช้ำใจงบ Q3/59 พลิกขาดทุนมาที่ 2.88 ลบ. จากปีก่อนมีกำไร 108.28 ลบ. หลังรายได้จากการขายลดลง ขณะที่ 9 เดือนแรกมีกำไรอยู่ที่ 80.31 ลบ. ลดลง 36% จากปีก่อนมีกำไร 126.27 ลบ.
11 พ.ย. 2559

บริษัท เจนเนอรัล เอนจิเนียริ่ง จำกัด (มหาชน) หรือ GEL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีขาดทุนสุทธิ 2.88 ล้านบาท หรือขาดทุนสุทธิ 0.00053 บาทต่อหุ้น จากช่วงเดียวกันของปีก่อนที่มีกำไรสุทธิ 108.28 ล้านบาท หรือมีกำไรสุทธิ 0.01946 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกขาดทุน เนื่องจากบริษัทมีรายได้จากการขายลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 80.31 ล้านบาท หรือ 0.01487 บาทต่อหุ้น ลดลง 36% จากช่วงเดียวกันของปีก่อนที่มีกำไรสุทธิ 126.27 ล้านบาท หรือ 0.0227 บาทต่อหุ้น